cyanic-selkie/wikianc huggingface dataset:
राजनयिक
इतिहास
राजनय विश्व के सबसे प्राचीनतम पेशों में से एक है, वर्तमान अंतरराष्ट्रीय विधि का प्रचलन आरंभ होने के बहुत पूर्व से ही रोम, चीन, यूनान और भारत आदि सभ्यताओं में एक राज्य से दूसरे राज्य में दूत भेजने की प्रथा प्रचलित थी। कौटिल्यकृत अर्थशास्त्र और 'नीतिवाक्यामृत' में प्राचीन भारत में प्रचलित दूतव्यवस्था का विवरण मिलता है। इस काल में दूत अधिकांशत: अवसरविशेष पर अथवा कार्यविशेष के लिए ही भेजे जाते थे। यूरोप में रोमन साम्राज्य के पतन के उपरांत छिन्न भिन्न दूतव्यवस्था का पुनरारंभ चौदहवीं शताब्दी में इटली के स्वतंत्र राज्यों एवं पोप द्वारा दूत भेजने से हुआ। स्थायी राजदूत को भेजने की नियमित प्रथा का श्रीगणेश इटली के गणतंत्रों एवं फ्रांस के सम्राट् लुई ग्यारहवें ने किया। सत्रहवीं शताब्दी के पूर्वार्ध तक दूतव्यवस्था यूरोप के अधिकांश देशों में प्रचलित हो गई थी।
कार्य
राजनयिक का काम होता है ऐसी जानकारी एकत्र करना और सूचित करवाना जो निजी देश को प्रभावित कर सकती है, अथवा काम आ सकती हैं, अक्सर वे यह जानकारी अपनी निजी सलाह के साथ भेजते हैं कि गृहदेश की सरकार को कैसे प्रतिक्रिया देनी चाहिए। जब गृहदेश की राजधानी में ऐसे किसी भी सम्बन्ध में यदि कोई नीतिगत प्रतिक्रिया का फैसला किया जाता है, तो राजनयिक इसे लागू करने के लिए प्रमुख जिम्मेदारी लेते हैं। राजनयिकों का काम अपने गृह सरकार के विचारों को उस देश की सर्कार तक प्रभावी रूप से पहुँचाना होता है, जिस देश में उन्हें भेज गया है, तथा प्रभावी रूप से उस देश की सर्कार को काम करने हेतु मनाना होता है जिससे की गृहदेश के हितों की पूर्ति हो सके। इस तरह, राजनयिक एक सतत प्रक्रिया का हिस्सा होते हैं जिसके माध्यम से दो देशो के बीच की विदेश नीति विकसित होती है।
सामान्य तौर पर, राजनयिकों के लिए स्वायत्तता से कार्य करना कठिन होता है। सूचना की सुरक्षा के मद्देनज़र राजनयिकों को सुरक्षित संचार प्रणालियों का उपयोग करना पड़ता है, क्योंकि मोबाइल, टेलीफोन, ईमेल, इत्यादि को ट्रैक किया जा सकता है और मिशन की गुप्त जानकारी लीक हो सकती है।
सुरक्षित ईमेल ने राजनयिकों और मंत्रालय के बीच संपर्क को बदल दिया है। इससे जानकारी लीक होने की संभावना बहुत कम हो गयी है, और इसकी व्यापक वितरण और अवैयक्तिक शैली के साथ, औपचारिक केबलग्राम की तुलना में अधिक व्यक्तिगत संपर्क सक्षम करता है।
भैंस
भैंस एक दुधारू पशु है। कुछ लोगों द्वारा भैंस का दूध गाय के दूध से अधिक पसंद किया जाता है। यह ग्रामीण भारत में बहुत उपयोगी पशु है। भैंस का रंग काला होता है भारत में मुख्यत भैंस के निम्न नस्ल/प्रकार पाए जाते हैं - मुर्रा,सुरती, जाफराबादी, मेहसाना, भदावरी,गोदावरी, नागपुरी व सांभलपुरी आदि।
और पढ़े...
भैंस की नस्लें
संसार की कुल भैंसों का लगभग 95% एशिया महाद्वीप में भारत में अधिकांश भैंसे ग्रामीण क्षेत्रों के पशुपालकों द्वारा पाली जाती है। भैंस को मुख्य रूप से दुग्ध उत्पादन तथा नर भैंसों को कृषि कार्य करवाने के लिए पाला जाता है। विश्व की समस्त भैंसों को मुख्य रूप से 2 वर्गों में बांटा गया है अफ्रीकन और एशियन, एशियन भैंसों को पुनः दो वर्गों जंगली और पालतू में वर्गीकृत किया गया है। पालतू एशियन को पुनः रिवर (नदी)और स्वेम्प (दलदल) भैंसों के रूप में जाना जाता है। रिवर भैंसे मुख्य रूप से अधिक दूध देने वाली होती है रिवर भैंसे भारत पाकिस्तान तथा मध्य पुर्वी एशियाई देश जैसे युनान, दक्षिण पूर्वी यूरोप, इटली तथा यू. एस.एस. आर. में पाई जाती है जबकि स्वैम्प भैंस मलेशिया, सिंगापुर, बर्मा, लाओस, कंबोडिया, इंडोनेशिया, वियतनाम, थाईलैंड, फिलीपींस, ताईवान, चाइना हांगकांग तथा दक्षिणी पूर्वी एशिया के काफी भाग में पाई जाती है। राजस्थान में भैंसों की संख्या 12.97 मिलियन है। भारत दुग्ध उत्पादन में विश्व में प्रथम स्थान पर है, वैज्ञानिकों ने भैंस को ब्लेक डायमंड भी कहा है। पशुपालक भैंस की अच्छी नस्ल सम्बंधी उन्नत तकनीकी जानकारी प्राप्त करके ही भैंस पालन को बढ़ावा दे सकते हैं। हमारे देश में भैंस की तेरह नस्लें पाई जाती है। भैंसों की नस्ल के आकार के अनुसार तीन भागों में विभाजित किया है। अधिक जानें ..
भदावरी
इस नस्ल का मूल स्थान उत्तर प्रदेशउत्तर प्रदेश के आगरा जिले का भदावर गांव है। इसके अलावा यह यमुना चंबल की घाटी में बसे इटावा ग्वालियर के क्षेत्रों में पाई जाती है। इस पशु की मुख्य विशेषता तांबे जैसी लालिमा लिए बदामी रंग है। इन का शरीर मध्यम आकार का व आगे से पतला एवं पीछे से चौड़ा होता है। सींग चपटे मोटे तथा पीछे की ओर मुड़ कर ऊपर अंदर की ओर मुड़े होते हैं। अयन छोटा होता है, जिस पर दुग्ध शिराएं उभरी रहती है। इसके नर पशुओं का शरीर 400 से 500 के किग्रा. तथा मादा पशुओं का भार 350 से 400 किग्रा. होता है तथा इसकी प्रथम ब्यांत की उम्र 48 से 54 माह है। इस नस्ल के मादा पशुओं की दुग्ध क्षमता 900 से 1200 किग्रा. प्रति ब्यात तथा दूध में वसा 12 से 14% होती है।
मुर्रा
इस भैंस मूल उत्पत्ति स्थान दिल्ली, पश्चिमी उत्तर प्रदेश, पंजाब तथा हरियाणा है। यह उत्तरी राजस्थान के जयपुर, बिकानेर, जोधपुर, अजमेर तथा कोटा संभाग में पाई जाती है। इस नस्ल के पशुओं के सींग छोटे एवं जलेबी के घेरे जैसे घुण्डीदार मुड़े हुए वह सिर छोटा होता है। इस नस्ल के पशु काले रंग के होते हैं तथा मुंह, पैर व पुंछ पर सफेद धब्बे पाये जाते हैं। इनकी त्वचा मुलायम व इनका शरीर भारी होता है। अयन विकसित होते हैं जिस पर थन छोटे एवं दुर-दुर होते हैं। यह नस्ल विश्व के दूध देने वाली भैंसों में से एक श्रेष्ठ नस्ल है। इस नस्ल की मादा पशुओं का भार 500-550 किग्रा. तथा नर पशुओं का भार 500-600 किग्रा. होता है। प्रथम ब्यांत की उम्र 36-48 माह है।
सूरती
यह मूल रूप से गुजरात के आनन्द, बड़ोदा, खेडा तथा नाडियाद से है। इस नस्ल की भैंस दक्षिण राजस्थान में भी पाई जाती है। इस नस्ल के पशु मध्यम आकार, भूरा या हल्का काला रंग, सींग छोटे दरांती की आकृति के व चपटे होते हैं। इसके नर पशुओं का भार 450-500 किग्रा. व मादा पशुओं का भार 350-400 किग्रा. होता है तथा प्रथम ब्यांत की उम्र 42-48 माह है।
नीली
यह नस्ल पंजाब के अमृतसर के रावी, नीली तथा सतलज नदियों के क्षेत्र में पाई जाती है। सतलज नदी का पानी नीला है इसलिए इस नस्ल का नाम भी नीली रखा है।
अधिक जानें..
भैंस के दूध के पोषक तत्व
दूध के प्रमुख संघटकों का आंकड़ा, प्रति 100 ग्राम
बैगिनडीह, सांरगढ मण्डल
बैगिनडीह, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
वसन्त कुमार शर्मा 'नेपाल'
वसन्तकुमार शर्मा 'नेपाल'  (वि.सं. १९८४ - बि.सं. २०७६) नेपाली साहित्यकार एवं कोशकार है। उन्होने नेपाली शब्दसागर की रचना की है।
बेन हॉर्न (क्रिकेटर)
बेन हॉर्न (जन्म 4 मार्च 1994) न्यूजीलैंड के एक क्रिकेटर हैं।
नन्दाखानी
नन्दाखानी भारत के उत्तराखंड राज्य मे कुमाऊं हिमालय का एक पर्वत है।। नंदखानी की ऊंचाई 6029 मी है और इसकी प्रमुखता 69 मी. यह उत्तराखंड के भीतर पूरी तरह से स्थित 169वां उच्चतम स्थान है। नंदा देवी, इस श्रेणी का सबसे ऊँचा पर्वत है। यह नंदा भनार 6236 मी से .932 किमी दुरी पर स्थित है जो इसका निकटतम उच्च पड़ोसी। डांगथल 6050 मी इससे 4.6 किमी दक्षिण दक्षिण पूर्व मे स्थित है और यह 2.2 किमी नंदा कोट 6861 मी के दक्षिण दक्षिण पूर्व मे स्थित है।. यह मैकटोली 6803 मी से 19.2 किमी पूर्व में स्थित है।
चढ़ाई का इतिहास
ज्योफ होर्नबी के नेतृत्व में एक इंडो-ब्रिटिश अभियान दल ने 1987 में पिंडारी घाटी से नन्दाखानी की पहली चढ़ाई की। जबकि उनकी मूल योजना दक्षिण से छांगुच पर चढ़ाई का प्रयास करना था। नंदा भनार की चढ़ाई से लौटने के बाद जॉन मैककीवर अकेले ही नंदखानी के शिखर पर चढ़ गए। टीम में जॉन मैककीवर, अकील चौधरी, राजशेखर घोष, बिवुजीत मुखोटी, डंकन हॉर्बी और जोनाथन प्रेस्टन शामिल थे।
दिव्येश मुनि के नेतृत्व में बंबई से चार सदस्यीय दल ने 1992 में नन्दाखानी पर चढ़ाई की। यह इस चोटी की दूसरी चढ़ाई थी। टीम में तीन महिलाएँ श्रीमती इम्माई हू, सुश्री चेतना राणा और श्रीमती विनीता मुनि शामिल थीं। मनाली के योगराज ठाकुर और कोयलू राम द्वारा समर्थित। वे मुनस्यारी, लीलम, बुगदियार, मार्टोली और शालंगगढ़ से पहुंचे। उन्होंने तीन शिविर स्थापित किए तीसरे शिविर से वे पहली बार 15 अक्टूबर को नन्दाखानी (6029 मीटर) पर चढ़े।
पड़ोसी और सहायक चोटियाँ
नन्दाखानी की पड़ोसी या सहायक चोटियाँ:
ग्लेशियर और नदियाँ
नन्दाखानी पूर्वी दिशा में शालंग ग्लेशियर और पश्चिम में पिंडारी ग्लेशियर के बीच स्थित है। दक्षिणी तरफ कफनी ग्लेशियर की है। शालंग ग्लेशियर दक्षिण-पश्चिम से दक्षिण-पूर्व की ओर बहती है और गोरीगंगा नदी में मिलती है जो बाद में जौलजीबी में काली नदी में मिलती है। कफनी ग्लेशियर से दक्षिण की ओर कफनी नदी निकलती है और थोड़ी दूर चलने के बाद यह द्वाली में पिंडारी नदी में मिल जाती है। पश्चिमी तरफ पिंडारी ग्लेशियर उत्तर से दक्षिण की ओर बहती है और पिंडारी ग्लेशियर के थूथन से पिंडारी नदी निकलती है जो बाद में कर्णप्रयाग में अलकनंदा में मिलती है। अलकनंदा नदी गंगा नदी की प्रमुख सहायक नदियों में से एक है जो बाद में देवप्रयाग में गंगा नदी की अन्य मुख्य सहायक नदियों भागीरथी नदी में मिल जाती है और बाद में गंगा बन जाती है।
कायाकल्प (लक्ष्मीनंदन बोरा)
कायाकल्प एक लक्ष्मीनंदन बोरा द्वारा रचित असमिया उपन्यास है। इसको बिड़ला फाउंडेशन द्वारा २००८ के सरस्वती सम्मान से सम्मानित किया गया था।
जेसिका मेर
जेसिका उलरिका मेर (IPA: ; ; जन्म 1 जुलाई, 1977) नासा के अंतरिक्ष यात्री, समुद्री जीवविज्ञानी और शरीरक्रिया विज्ञानी हैं। वह पहले ब्रिटिश कोलंबिया विश्वविद्यालय में तुलनात्मक शरीरक्रिया विज्ञान में पोस्टडॉक्टरल शोध के बाद हार्वर्ड मेडिकल स्कूल, मैसाचुसेट्स जनरल अस्पताल, बोस्टन में एनेस्थीसिया के सहायक प्रोफेसर थे। जून 2013 में नासा द्वारा अंतरिक्ष के 21 वे समूह के आठ सदस्यों में से एक अंतरिक्ष यात्री घोषित की गयी थी।और जुलाई 2015 में उनका प्रशिक्षण पूरा हुआ। मेर ने 25 सितंबर, 2019 को  आईएसएस के जहाज सोयूज एमएस -15 को लॉन्च किया, जहां वह अभियान 61 और 62 के दौरान उड़ान इंजीनियर के रूप में काम किया। 18 अक्टूबर, 2019 को, मेर और क्रिस्टीना कोच एक सर्व महिला स्पेसवॉक में भाग लेने वाली पहली महिला थीं।
बकरा
अन्य भारतीय भाषाओं में निकटतम शब्द
[[श्रेणी:शब्दार्थ]'अज' संस्कृत में.
जेसिका मेर
प्रारंभिक जीवन और कैरियर
जेसिका मेर का जन्म कैरिबो, मैने में हुआ था,उनकी माँ एक स्वीडिश नर्स थी और उनके पिता एक इजरायली, जो एक इराकी-यहूदी मूल के थे, जो एक चिकित्सक के रूप में काम करते थे। उनकी माँ स्वीडन के वेस्टरस से है। उनके पिता इराक में पैदा हुए और छोटी उम्र में इज़राइल चले गए। बाद में वह स्वीडन चला गया जहाँ उसकी मुलाकात मेर की माँ से हुई जो एक ईसाई परिवार में पली-बढ़ी थी। फिर यह दंपति मैने में चले गए जहाँ मेर का जन्म हुआ था।
हालांकि उसकी मां ने धर्मांतरण नहीं किया, लेकिन मेर बड़े होकर मैने के प्रेसके आइल के यहूदी आराधनालय में भाग लेने लगी। टेलीविज़न पर स्पेस शटल मिशन देखने के बाद उन्हें अंतरिक्ष में काम करने के लिए प्रेरित किया। मेर ऐसे किसी को नहीं जानता थी जो नासा या अंतरिक्ष कार्यक्रम के लिए काम करते थे। वह अपनी अंतरिक्ष अन्वेषण में व्यक्तिगत रूप से भाग लेना के इस अचूक सपने देखने का श्रेय अपनी माँ से सीखी प्रकृति के प्रेम, और भटकने और रोमांच अपने पिता से सीखा था।
13 साल की उम्र में, मेर ने पर्ड्यू विश्वविद्यालय में एक युवा अंतरिक्ष शिविर में भाग लिया। ब्राउन विश्वविद्यालय में अपनी स्नातक जीव विज्ञान की पढ़ाई के दौरान, विदेश में अध्ययन कार्यक्रम के अंतर्गत उन्होंने एक सेमेस्टर स्टॉकहोम में भी बिताया और अपने वरिष्ठ वर्ष में नासा के विमान के गुरुत्वाकर्षण कम करने "वोमिट कॉमेट" पर एक छात्र प्रयोग किया। मेर ने 1999 में ब्राउन से स्नातक की उपाधि बैचलर ऑफ़ आर्ट्स डिग्री जीव विज्ञान में प्राप्त की, ऑनर्स के साथ मगना कम लाउड। 2000 में, मेयर ने स्ट्रासबर्ग, फ्रांस में अंतर्राष्ट्रीय अंतरिक्ष विश्वविद्यालय से मास्टर ऑफ स्पेस स्टडीज में स्नातक किया।
नासा का करियर
२००० में मेरने स्ट्रासबर्ग, फ्रांस में इंटरनेशनल स्पेस यूनिवर्सिटी से स्पेस स्टडीज में मास्टर के साथ स्नातक किया। और सितंबर २००२ में, मेर ने नासा चरम पर्यावरण मिशन संचालन 4 (नीमो 4) चालक दल पर एक एक्वाऑनट के रूप में कार्य किया। मेयर ने टेक्सास के ह्यूस्टन में नासा के जॉनसन स्पेस सेंटर (जेएससी) में तीन साल तक काम किया और नासा के जॉनसन स्पेस सेंटर (जेएससी) में मानव अनुसंधान सुविधा के लिए लॉकहेड मार्टिन स्पेस ऑपरेशंस के लिए एक प्रयोग समर्थन वैज्ञानिक के रूप में काम किया। उन्होंने अंतरिक्ष शटल और अंतर्राष्ट्रीय अंतरिक्ष स्टेशन (आईएसएस) मिशनों पर अंतरिक्ष यात्री द्वारा किए गए मानव अंतरिक्ष जीवन विज्ञान प्रयोगों को समन्वित और समर्थित किया। इन प्रयोगों में शारीरिक अध्ययन (हड्डी की हानि, मांसपेशियों पर नियंत्रण / शोष, फेफड़े के कार्य आदि) किया गया था जो की यह निर्धारित करने के लिए था कि अंतरिक्ष यान पर्यावरण में कोई भी शारीरिक प्रक्रिया बदलती है या नही। मेर ने इन प्रयोगों को आवश्यक समीक्षा चक्रों के माध्यम से निर्देशित किया जिसमे विकसित प्रक्रियाएं जिन्हें अंतरिक्ष यात्री कक्षा, प्रशिक्षित दल के सदस्यों का इस्तेमाल करेंगे और मिशन नियंत्रण केंद्र में ग्राउंड समर्थन प्रदान करेंगे, जबकि अंतरिक्ष यात्री शटल या आईएसएस पर प्रयोग कर रहे थे।
सितंबर 2002 में, मेर ने संयुक्त नासा-नोआ एनइइएम्ओ 4 अभियान (नासा एक्सट्रीम एनवायरनमेंट मिशन ऑपरेशंस), एक्वैरिस में आयोजित एक अन्वेषण अनुसंधान मिशन जो की लार्गो से चार मील की दूरी पर एक समुद्र के अंदर अनुसंधान प्रयोगशाला में एक एक्वानेट के रूप में सेवा की। मेर और उनके साथियों ने चरम पर्यावरणीय परिस्थितियों में काम करने और प्रशिक्षण के लिए अंतरिक्ष एनालॉग के रूप में एक्वैरिस के निवास स्थान से पांच दिनों की संतृप्ति गोताखोरी की। हरिकेन इसादोर के कारण इस मिशन में देरी हुई, नेशनल अंडर सी रिसर्च सेंटर के प्रबंधकों ने इसे पांच दिनों की अवधि के लिए मजबूर कर दिया।
2009 में, मेर नासा के अंतरिक्ष यात्री समूह 20 में चयन के लिए एक सेमी-फाइनलिस्ट थी। जून 2013 में अगले चयन समूह के लिए, मेर को नासा के अंतरिक्ष यात्री समूह 21 में प्रशिक्षण के लिए आठ अंतरिक्ष यात्री उम्मीदवारों में से एक चुना गया। उसने जुलाई 2015 में प्रशिक्षण पूरा किया।
अंतरिक्ष यात्री कार्यालय में अपने समय के दौरान, मेर ने विभिन्न अभियानों के लिए कैप्सूल कम्युनिकेटर के रूप में काम किया है। वह अभियान 47, बीइएएम् मिशन और एचटीवि (जापानी स्पेस एजेंसी कार्गो वाहन) मिशन के लिए प्रमुख कैप्सूल कम्युनिकेटर थी।
मेर विज्ञान सलाहकार बोर्ड ऑफ़ एडवेंचरस एंड साइंटिस्ट्स फ़ॉर कंज़र्वेशन का सदस्य भी है।
व्यक्तिगत जीवन
मेर ने एक युवा के रूप में बांसुरी, पिककोलो और सैक्सोफोन बजाया और उन्हें साहित्य पढ़ने में आनंद आता है। उन्होंने स्वीडन के स्टॉकहोम विश्वविद्यालय में स्नातक की पढ़ाई के दौरान एक सेमेस्टर बिताया। वह स्वीडिश और रूसी बोल सकती है जो की (अंतरिक्ष यात्री प्रशिक्षण के लिए आवश्यक)है। मेर को मनोरंजक साइकिलिंग, हाइकिंग, दौड़ना, स्कीइंग, सॉकर और स्कूबा डाइविंग में आनंद मिलता है, और एंकर पास एक निजी पायलट का लाइसेंस भी है।
पुरस्कार
मेर को परोपकारी शैक्षिक संगठन (पीईओ) विद्वान पुरस्कार (२००८) सहित कई पुरस्कार प्राप्त हुए हैं जिनमे स्कॉलर वैज्ञानिक (एआरसीएस) फैलोशिप (२००६), लॉकहीड मार्टिन स्पेस ऑपरेशंस (एलएमएसओ) स्पेशल रिकॉग्निशन अवॉर्ड (२००२) के लिए उपलब्धि पुरस्कार नासा के जेएससी स्पेस एंड लाइफ साइंसेज डायरेक्टोरेट स्पेशल प्रोफेशनल अचीवमेंट अवार्ड (२००२) और लॉकहेड मार्टिन टैक्नोलॉजी सर्विसेस "लाइटनिंग पुरस्कार "(२००२) आदि पुरुस्कार प्राप्त किए है।
आईसीडब्लूएआई
भारतीय लागत लेखाकार संस्थान (Institute of Cost Accountants of India / आईसीडब्लूएआई) भारत की प्रमुख लेखांकन संस्था है जिसे भारत मे 1959 मे एक निगमित निकाय के रूप मे स्थापित किया गया था जो लागत लेखा एवं प्रबंध लेखा के व्यवसाय को आगे बढाने, नियंत्रित करने एवं विकसित करने का कार्य करती है।
वज्यूटिया, नैनीताल तहसील
वज्यूटिया, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
आईसीडब्लूएआई
भारत सरकार की संसद के अधिनियम के अंतर्गत स्थापित 'दि इंस्टीटय़ूट ऑफ कॉस्ट एंड वर्क्स अकाउंटेंट्स ऑफ इंडिया' (आईसीएमएआई) का नाम भारत सरकार के बजट के अंतर्गत दि इंस्टीटय़ूट ऑफ कॉस्ट अकाउंटेंट्स ऑफ इंडिया (आईसीएआई) कर दिया गया है। इसके अलावा सभी मेंबर आईसीडब्ल्यूए से अब कॉस्ट एंड मैनेजमेंट अकाउंटेंट यानी सीएमए बन गए हैं।
चेन्नई सेंट्रल रेलवे स्टेशन
'''पुरात्ची थलाइवर डॉ. एम.जी.रामचंद्रन सेंट्रल रेलवे स्टेशन''' चेन्नई शहर का मुख्य रेलवे स्टेशन है।
इस स्टेशन पर आने वाली गाड़ियों की सूची:-
मिशेल ओबामा
मिशेल ओबामा  अमेरिका के पूर्व राष्ट्रपति बराक ओबामा की पत्नी हैं, एवं अमेरिका की प्रथम महिला रह चुकी हैं।
परिवार
मिशेल की परवरिश दक्षिणी शिकागो में हुई है। उनके पिता वॉटर पंट में एक कर्मचारी थे और उनकी मां एक स्कूल में सचिव थीं। उन्होंने प्रिंसटन विश्वविद्यालय और हार्वर्ड लॉ स्कूल से ग्रेजुएशन किया है।
पहली डेट पर बराक और मिशेल स्पाइक ली की फिल्म डू द राइट थिंग देखने गए थे। इसके बाद उन्होंने अक्टूबर 1992 में शादी कर ली। मिशेल और उसके पति बराक ओबामा को इन विट्रो फर्टिलाइजेशन से दो बेटियों- मालिया एन (जन्म 1998) और नताशा (जिसे साशा के रूप में जाना जाता है, 2001 में पैदा हुआ) हैं।
शिक्षा
मिशेल अपने अध्ययन काल में छात्र-राजनीति में काफी सक्रिय थीं। खासतौर पर नस्लभेद को लेकर उनके विचार काफी क्रांतिकारी हैं। वह अपने दिल में कोई बात छिपा कर नहीं रखती। जो सच्चाई होती है, वह सबके सामने बता देती हैं। उनकी बातों में मजाक और व्यंग्य की तल्खी भी महसूस की जा सकती है। कुछ लोग उन्हें 'एंग्री यंग 'लेडी' तक कहते हैं। जब बराक को पहली बार इलिनॉइस से सीनेटर चुना गया, तो उनका कहना था, 'मुझे पता है कि बराक एक न एक दिन कुछ ऐसा जरूर करेंगे, जिससे सारे देश की निगाहें उन पर टिक जाएंगी।'
पत्नी रूप में
जहां पहले महिलाएं बैक फुट पर रहकर या परदे के पीछे से अपने जीवन-साथी की मदद करती थीं मिशेल ने फ्रंट फुट पर आकर यह काम बड़ी खूबसूरती से किया। मजेदार बात यह है कि बराक के चुनाव अभियान में जोशीले अंदाज में भाग लेने के लिए उन्होंने एक मीठी सी शर्त रखी थी कि अगर बराक सिगरेट पीना छोड़ देगे तो वह न सिर्फ उनके चुनाव अभियान में ही भाग लेगी, बल्कि उन्हें राष्ट्रपति बनवाकर ही दम लेंगी। वैसे, मिशेल ओबामा को उनके अजीज तरह-तरह के नामों से जानते हैं। ग्लैमर वाइफ, मम इन चीफ, नेक्सट जैकी कैनडी जैसे नाम मिशेल के शुभचिंतकों ने ही उन्हें दिए हैं। वह न केवल अपने पति के सुख-दुख में उनका साथ पूरी तरह निभाती हैं, बल्कि कार्यरत होने के बावजूद बच्चों की जरूरतों का पूरा ख्याल रखती हैं। पेशे से वह वकील हैं, लिहाजा उनके पास तर्को की कोई कमी नहीं है। वह पूरी तरह से हाजिर जवाब हैं। उनकी इसी खासियत ने उन्हें प्रभावशाली तरीके से अपनी पति का चुनाव प्रचार संभालने में मदद की। मिशेल की मेहनत तब रंग लाई, जब 4 नवम्बर को ओबामा ने अमेरिकी राष्ट्रपति के रूप में वाइट हाउस पर दस्तक दी।
ओबामा के मुख से
बराक, मिशेल की तारीफ करते नहीं थकते। वह कहते हैं,"मिशेल मेरे परिवार की वह कड़ी हैं, जिससे सभी परिवार के सदस्य भावनात्मक रूप से जुड़े हैं। वह मेरी जिंदगी का प्यार है।" मिशेल फायर ब्रैंड लेडी होने के साथ-साथ स्टाइल आइकॉन भी है। उन्होंने ओबामा के राष्ट्रपति बनने के दिन मशहूर वस्त्र विन्यासक नारकिसो रोड्रिग्स द्वारा विन्यासित पोशाक पहनी थी।
पति के लिए लगन
अमेरिकी राष्ट्रपति के चुनाव में ओबामा के रणनीतिकार डेविड एक्सरॉड कहते हैं, 'मिशेल मिलनसार और ईमानदार हैं। जो उनके दिमाक़ में होता हैं, वही ज़बान पर होता है। उनको इस बात की कोई परवाह नहीं होती कि उनकी बातों का दूसरा व्यक्ति राजनैतिक रूप से क्या मतलब निकोलगा। अपने बोलने के आक्रामक अंदाज के कारण वह कई बार मुश्किल में फंस चुकी हैं। हाल ही में ओबामा की चुनावी सभा में उनके मुंह से निकल गया था, "आज जिंदगी में पहली बार मुझे अपने देश पर गर्व हो रहा है।" इस पर आलोचकों ने तुरंत उनकी देशभक्ति पर सवाल उठाने शुरु कर दिये। लेकिन उनका परिवार, दोस्त, रिश्तेदार या परिचित, जो भी उन्हें करीब से जानता है, उनका कहना है, "मिशेल ने अपनी पहचान अपने दम पर बनाई है और वो काफी बहादुर हैं।"
पिछले साल 'ग्लैमर' पत्रिका की लेखिका और फिल्म निर्माता स्पाइक ली की पत्नी टॉन्या लुईस ली ने कहा था, 'मिशेल को 1 बार देखने, के बाद मैं काफी डर गई थी। पर जब उनसे मुलाकात हुई तो उन्होंने न केवल गर्मजोशी से हाथ मिलाया, बल्कि मिलियन डॉलर की मुस्कराहट भी मेरी ओर फेंक दी, इतना हीं नहीं, उन्होंने मुझे गले से लगाया मुझे लगा कि मैं उन्हें बरसों से जानती हूं। एक दूसरे साक्षात्कार में मिशेल ने कहा था, "जीवन में हर समय फूलों की सेज नहीं मिलती। कभी-कभी कांटों के बिस्तर पर भी सोना पड़ता है। ईश्वर की कृपा से, अब तक जिंदगी में वह मुश्किल दौर नहीं आया है। रोज सुबह उठकर मैं सिर्फ यही सोचती थी कि किस तरह यह चमत्कार ; ओबामा का राष्ट्रपति बनना मुमकिन होगा।"
राष्ट्रपति पद के लिए ओबामा की उम्मीदवारी का फैसला होते ही मिशेल ने खुद को पूरी तरह चुनाव प्रचार अभियान में झोंक दिया। अब महत्वपूर्ण युद्घ तो ओबामा जीत ही चुके हैं। अब उन्हें राष्ट्रपति पद की जिम्मेदारियों को बखूबी निभाना होगा, लेकिन मिशेल साथ हों, तो क्या चिंता। 20 जनवरी 2009 को मिशेल अमेरिका की प्रथम महिला बनेंगी। इसमें कोई शक नहीं कि अमेरिका के ऐतिहासिक चुनाव प्रचार की तरह मिशेल प्रशासन में ओबामा की योग्य सलाहकार बनेंगी, भले ही अनौपचारिक रूप से ही सही! !
मैडम तुसाद संग्रहालय में
मैडम तुसाद संग्रहालय की वॉशिंगटन शाखा में अमेरिकी राष्ट्रपति बराक ओबामा की पत्नी मिशेल ओबामा का मोम का पुतला शोभा बढ़ाएगा। उल्लेखनीय है कि मैडम तुसाद संग्रहालय में मशहूर हस्तियों के मोम के पुतले बनाकर रखे जाते हैं।
लुफ़्तफ़ाफ़ा
लुफ़्तफ़ाफ़ा नाट्सी जर्मनी काल में जर्मनी की वायुसेना थी।
शिवसागर रामगुलाम
सर शिवसागर रामगुलाम (१८ सितम्बर १९०० - १५ दिसम्बर १९८५) मारिशस के प्रथम मुख्यमंत्री, प्रधानमंत्री एवं छठे गवर्नर-जनरल थे।
वे १९६१ से १९८२ तक प्रधान मन्त्री थे। वे हिन्दू धर्म के अनुयायी, हिन्दी भाषा के पक्षधर और भारतीय संस्कृति के पोषक थे। उनके कार्यकाल में हिन्दी के पठन-पाठन में बहुत प्रगति हुई। विपरीत परिस्थितियों और अभाव के रहते हुए भी उन्होंने हिन्दी के विकास में कोई कमी नहीं रखी। उन्होने ही सर्वप्रथम विश्व हिन्दी सचिवालय की स्थापना का विचार दिया था। उनके पुत्र नवीनचन्द्र रामगुलाम भी प्रमुख राजनयिक हैं।
आरम्भिक जीवन
शिवसागर रामगुलाम को उनके माता-पिता बचपन में 'केवल' कहकर बुलाते थे। उनका जन्म १८ सितम्बर १९०० को मॉरीसस के बेल रीव (Belle Rive) में हुआ था जो कोईरी (कुशवाहा)जाति के थे। पिता का नाम मोहित रामगुलाम था जो भारतीय प्रवासी श्रमिक थे। मोहित रामगुलाम ने 'बासमती रामचरन' नामक एक नवयुवती विधवा से विवाह किया जिनके दो पुत्र हुए, नक्छेदी हीरामन और रामलाल रामचरन।
शिवसागर रामगुलाम का बचपन भारतीय संस्कृति, दर्शन और हिन्दी वातावरण में स्थानीय 'बैठका' में हुई।
बर्नार्ड तारा
बारनर्ड का तारा (Barnard's star), जिसका बायर नाम "वी2500 ऑफ़ीयूकी" (V2500 Ophiuchi) है, सर्पधारी तारामंडल में नज़र आने वाला एक बहुत ही कम द्रव्यमान (मास) वाला लाल बौना तारा है। यह पृथ्वी से लगभग 6 प्रकाशवर्ष की दूरी पर स्थित है। मित्र तारे के मंडल के तीन तारों के बाद बारनर्ड का तारा ही पृथ्वी का सब से समीपी तारा है। यह एक M4 श्रेणी का तारा है और पृथ्वी से इसकी चमक (सापेक्ष कान्तिमान) को +9.5 मैग्नीट्यूड पर मापा गया है। आकाश में यह अपना स्थान बदलता रहता है इसलिए इसे "बारनर्ड का भागता तारा" भी कहते हैं। यह समय के साथ-साथ हमारे सौर मंडल के पास आता जा रहा है और वर्ष 11,800 ईसवी में सूरज से केवल 3.75 प्रकाशवर्ष दूर होगा और उसका सबसे समीपी तारा होगा।
विवरण
बारनर्ड के तारे की अनुमानित आयु 7 से 12 अरब वर्ष के बीच है, जो हमारे सौर मंडल के सूरज की 4.57 अरब वर्ष की आयु से कहीं ज़्यादा है। संभव है के बारनर्ड का तारा आकाशगंगा (हमारी गैलेक्सी) के सब से पुराने तारों में से एक हो। बारनर्ड के तारे का द्रव्यमान (मास) सूरज के द्रव्यमान का केवल 17% और उसका व्यास (डायामीटर) सूरज के व्यास का 15% से 20% है। इसकी चमक समय के साथ-साथ थोड़ी बहुत बदलती रहती है, यानि यह एक परिवर्ती तारा है।
ग्रहीय मंडल
सन् 1963 से 1973 तक बहुत से खगोलशास्त्री मानते थे के बारनर्ड के तारे के इर्द-गिर्द एक बृहस्पति जैसा गैस दानव ग्रह परिक्रमा कर रहा है लेकिन बाद में अध्ययन से यह बात ग़लत साबित हुई। फिर भी इसके मंडल में किसी ग़ैर सौरीय ग्रह के होने की सम्भावना पूरी तरह ख़त्म नहीं हुई। नवम्बर 2018 में एक अंतर्राष्ट्रीय खगोलशास्त्रियों के गुट ने घोषणा करी के बर्नार्ड तारे की परिक्रमा करती हुई एक महापृथ्वी पाई गई है। इसकी कक्षा तारे से लगभग 0.4 खगोलीय इकाई दूर है और इसकी कक्षीय अवधि लगभग 233 दिन है। इसका द्रव्यमान पृथ्वी का लगभग तीन गुना है। हालांकि इसकी तारे से दूरी पृथ्वी की हमारे सूरज से दूरी से आधी से भी कम है, बर्नार्ड तारे की कम चमक के कारण यह माना जाता है कि इस बहिर्ग्रह का सतही तापमान लगभग -170° सेंटीग्रेड होगा, यानि की यहाँ भयंकर ठंड है और पृथ्वी पर गैस अवस्था में पाए जाने वाले कई रसायन अगर यहाँ उपस्थित हों तो जमकर ठोस अवस्था में होंगे। ग्रह का नाम बर्नार्ड तारा बी (Barnard's Star b) रखा गया है।
लद्दाख का भूगोल
लद्दाख भारत में सर्वाधिक ऊँचाई वाला पठार है, जो हिमालय काराकोरम पर्वत शृंखला तथा उपरी सिन्धु घाटी से मिलकर बना है।
इस क्षेत्र की पर्वत शृंखला 4.5 करोड़ वर्ष पूर्व भारतीय प्लेट तथा स्थैतिक एशिया के भूमि के वलन से बनी है।
हुक
हुक (अंग्रेज़ी: Hook) 1991 की एक अमेरिकी फैंटसी फिल्म है। स्टीवन स्पीलबर्ग द्वारा निर्देशित, कैथ्लीन केनेडी, फ़्रैंक मार्शल और जेरल्ड R. मोलन द्वारा निर्माता, और जिम V. हार्ट और मालिया स्कॉच मार्माे द्वारा पटकथा लिखी के हैं।
सोनथू गाँव, गुरुआ (गया)
सोनथू गुरुआ, गया, बिहार स्थित एक गाँव है।
मुक्त लेखन
विचारमंथन के विपरीत जहां विचारों को केवल सूचीबद्ध किया जाता है, मुक्त लेखन में दिमाग में आये किसी चीज़ के बारे में एक अनुच्छेद बनाने के लिए वाक्यों को लिखता है।
परिभाषा
मुक्त लेखन इस अनुमान पर आधारित है कि भले सभी के पास कहने के लिए कुछ न कुछ होता है और कहने की क्षमता भी होती हैं, पर मानसिक स्रोत उदासीनता, आत्म-आलोचना, असंतोष, समय सीमा के बारे में चिंता, असफलता या निंदा के डर या प्रतिरोध के अन्य रूपों के द्वारा अवरोधित हो सकता हैं।
द्वारकानाथ गांगुली
द्वारकानाथ गंगोपाध्याय (जिन्हें द्वारकानाथ गांगुली भी कहा जाता है) का जन्म 20 अप्रैल 1844 को हुआ था और उनकी मृत्यु 27 जून 1898 को हुई थी। द्वारकानाथ ब्रिटिश भारत के बंगाल में एक ब्रह्म सुधारक थे। उन्होंने समाज के ज्ञान और महिलाओं की मुक्ति के लिए महत्वपूर्ण योगदान दिया। उन्होंने अपना पूरा जीवन महिला मुक्ति के लिए समर्पित कर दिया और उन्हें जीवन के हर क्षेत्र में भाग लेने के लिए प्रोत्साहित किया, चाहे वह राजनीति हो, सामाजिक सेवाएं आदि और यहां तक कि उन्हें स्वयं के संगठन बनाने में मदद की। वह पहली भारतीय महिला चिकित्सक कादंबिनी गांगुली के पति थे।
प्रारंभिक जीवन
द्वारकानाथ गांगुली का जन्म 20 अप्रैल 1844 को मागुरखंडा गांव, बिक्रमपुर, ढाका (अब बांग्लादेश में ) में हुआ था। उनके पिता, कृष्णप्राण गंगोपाध्याय, एक दयालु और विनम्र व्यक्ति थे, जबकि उनकी माँ, उदयतारा, एक अमीर परिवार से ताल्लुक रखती थीं, और एक मजबूत इरादों वाली महिला थीं। वह बचपन से ही अपनी माँ से बहुत प्रभावित थे, जिन्होंने उन्हें सच्चाई और न्याय के लिए प्यार दिया। गांगुली ने अपनी शिक्षा स्थानीय गांव "पाठशाला" में शुरू की। चूंकि वह अंग्रेजी सीखने के इच्छुक थे, इसलिए उन्होंने पास के कालीपारा गांव में अंग्रेजी स्कूल में दाखिला लिया। इस स्कूल में पढ़ते समय वे अक्षय कुमार दत्ता की 'धर्म नीति' के लेखन से बहुत प्रभावित हुए, जिसमें बहुविवाह, बाल विवाह, अंतर्जातीय विवाह और विधवा पुनर्विवाह जैसी तत्कालीन प्रचलित सामाजिक समस्याओं पर विस्तार से बताया गया। वह बंगाली महिला की दुर्दशा से बहुत प्रभावित हुए, और दत्ता की मुख्य थीसिस से प्रभावित थे कि "सामाजिक उत्थान के लिए पहला महत्वपूर्ण कदम महिला को उसके बंधन से मुक्त करना है"। उन्होंने अपने सामाजिक रूप से जागरूक स्कूली दोस्तों के साथ दत्ता के विचारों को प्रचारित करने का प्रयास करना शुरू किया। वह अपने खराब स्वास्थ्य के साथ-साथ अपनी सुधारवादी गतिविधियों के कारण स्कूल की प्रवेश परीक्षा पास करने में असमर्थ था। इसके बाद, वह स्व-शिक्षित निकला।
जीवन और पेशा
द्वारकानाथ रूढ़िवादी उच्च जाति या 'कुलिन ब्राह्मण ' जाति के थे। उन दिनों, ऐसे परिवारों के पुरुषों के लिए बहुविवाह का अभ्यास करने की प्रथा थी, जिसने दुल्हन के पिता द्वारा दूल्हे को उपहारों के रूप में पैसे कमाने का एक तरीका बनाया। हालाँकि, अपने ही रिश्तेदारों द्वारा एक लड़की को घातक रूप से जहर देने की घटना, क्योंकि वह अपने पाठ्यक्रम से भटक गई थी, और यह जानकर कि यह एक सामान्य प्रथा थी, एक १७ वर्षीय द्वारकानाथ को बहुत पीड़ा हुई। उन्होंने न केवल बहुविवाह न करने की कसम खाई, बल्कि समाज में महिलाओं की स्थिति के प्रति भी सहानुभूति रखने लगे। मोनोगैमी की उनकी प्रतिज्ञा के परिणामस्वरूप परिवार अपनी छोटी बहनों से शादी करने में असमर्थ था क्योंकि उनके पिता संभावित दूल्हे द्वारा दावा किए गए टोकन को प्रस्तुत नहीं कर सके। सामाजिक सुधार के अपने प्रगतिशील विचारों पर अपने रिश्तेदारों और स्थानीय लोगों के साथ बढ़ती असहमति के साथ संयुक्त प्रवेश परीक्षा को पास करने में उनकी विफलता ने उन्हें एक स्वतंत्र आजीविका की तलाश में घर छोड़ दिया। समाज में महिलाओं की स्थिति में सुधार के लिए उनके अथक कार्य ने उन्हें एक समाज सुधारक के रूप में कद में तेजी से आगे बढ़ाया। उन्होंने एक शिक्षक के रूप में अपना करियर शुरू किया और फरीदपुर के सोनारंग, ओलपुर और लोनसिंह (अब सभी बांग्लादेश में हैं) के छोटे स्कूल में काम किया।
अपनी पहली पत्नी की मृत्यु के कई साल बाद, उन्होंने 1883 में, ब्रिटिश साम्राज्य में पहली महिला स्नातकों में से एक, कादम्बिनी गांगुली नी बोस से दोबारा शादी की। द्वारकानाथ ने कलकत्ता मेडिकल कॉलेज में प्रवेश के लिए लड़ाई लड़ी और इसे हासिल किया। कादंबिनी बाद में अभ्यास करने वाली पहली भारतीय महिला डॉक्टर बनीं।
उनके दोनों विवाहों से उनके दस बच्चे थे। उनके पहले गठबंधन से उनकी सबसे बड़ी बेटी बिधुमुखी की शादी उपेंद्र किशोर राय चौधरी से हुई थी। ज्योतिर्मयी गंगोपाध्याय, उनकी दूसरी शादी से उनकी दूसरी बेटी, एक प्रसिद्ध शिक्षाविद् से स्वतंत्रता सेनानी बनीं। प्रभात चंद्र गांगुली पत्रकारिता में अपने पिता के नक्शेकदम पर चलते थे और अपने भतीजे सुकुमार रे के समकालीन थे। वह सुकुमार के 'मंडे क्लब' के सदस्य थे।
द्वारकानाथ सच्चे चरित्र, अदम्य साहस, दृढ़ संकल्प और दृढ़ संकल्प के व्यक्ति थे। उनकी कथनी और करनी में कोई अंतर नहीं था। उन्होंने अपना जीवन दूसरों के लिए एक उदाहरण के रूप में स्थापित किया।
अबलाबंधाबा
मई १८६९ में, गांगुली ने ढाका के फरीदपुर के एक गाँव लोंसिंग से 'अबलाबंधब ' ('अबला' का 'बंधब' जिसका अर्थ है 'कमजोर सेक्स' का दोस्त') नाम से एक साप्ताहिक पत्रिका शुरू की। अमेरिकी इतिहासकार डेविड कोफ ने इस पत्रिका को पूरी तरह से महिलाओं की मुक्ति के लिए समर्पित दुनिया की पहली पत्रिका के रूप में नोट किया है। इसने उन्हें समाज में महिलाओं के अधिकारों के प्रवक्ता के रूप में पहचान दिलाई। गांगुली ने महिलाओं के शोषण और अत्यधिक पीड़ा के मामलों को प्रकाश में लाने वाले एक मानवीय पत्रकार की भूमिका निभाई। अबलाबंधब में उनके लेखन एक तरफ रक्षात्मक थे, जबकि दूसरी ओर, शिक्षित महिलाओं के उचित व्यवहार और आचरण पर नैतिक और न्यायपूर्ण। "पहले लेख में आत्मरक्षा के लिए विषय, 'व्यावसायिक प्रशिक्षण' और 'सामाजिक, राजनीतिक और धार्मिक मुद्दों' जैसे कई विषयों पर चर्चा की गई। दूसरा लेख 'संस्कृत में यवनों का ज्ञान', तीसरा 'वबी धर्म, रफीक मंडल और अमीरुद्दीन', चौथा 'एडिसन और इलेक्ट्रिक लाइट', पांचवां 'टेलीफोन, माइक्रोफोन और फोनोग्राम आदि विषयों पर समर्पित था। ', छठी से 'किंडरगार्टन शिक्षा की प्रणाली' और सातवीं और आखिरी 'विविध विषय'।
धीरेन्द्रनाथ गांगुली
धीरेन्द्रनाथ गांगुली एक सफल उद्योगपति, अभिनेता, फ़िल्म निर्माता-निर्देशक एवं लेखक थे। उन्होंने अनेक फ़िल्म-निर्माण कंपनियों की स्थापना की थी। उन्होंने अनेक फिल्मों का निर्माण किया। उनका मुख्य क्षेत्र कॉमेडी फिल्म माना जाता है। बाद में वे बंगाल के न्यू थियेटर्स से जुड़ गये और वहां अनेक फिल्मों का निर्देशन तथा लेखन कार्य भी किया। उनके महत्वपूर्ण योगदान के लिए उन्हें कला के क्षेत्र में भारत सरकार द्वारा सन् 1974 में पद्म भूषण से सम्मानित किया गया तथा सन् 1975 में भारतीय सिनेमा के सर्वोच्च सम्मान दादा साहेब फाल्के पुरस्कार से सम्मानित किया गया।
द्वारकानाथ गांगुली
अबलाबंधाबा
- द ब्रह्मो पब्लिक ओपिनियन, जनवरी 1878 ।
पत्रिका में कुकरी पर लेख, दाइयों को बुनियादी वैज्ञानिक दृष्टिकोण प्रदान करने, एक माँ के स्वास्थ्य में सुधार लाने पर लेख शामिल थे, जिन्हें आमतौर पर  'अतुरघर' की अस्वस्थ परिस्थितियों में परिवार के अन्य सदस्यों से अलग रखा जाता था। अबलाबंधब ने कलकत्ता और ढाका के छात्रों और विशेष रूप से युवा ब्रह्मोस का ध्यान आकर्षित किया, जिसमें शिवनाथ शास्त्री और कलकत्ता में उनके प्रगतिशील मित्र शामिल थे । १८७० में, गांगुली अबलाबंध के साथ कलकत्ता आए और कोलकाता में अपने दोस्तों के सहयोग से पत्रिका को महिलाओं के लिए एक शक्तिशाली अंग में बदल दिया।
साधरण ब्रह्मो समाज
गांगुली विज्ञान और गणित जैसे क्षेत्रों में समान तनाव वाली महिलाओं के लिए उच्च शिक्षा के प्रबल समर्थक थे। वह पुरुषों और महिलाओं दोनों के लिए शिक्षा के समान पाठ्यक्रम प्रदान करने में विश्वास करते थे, जो कि केशव चंद्र सेन जैसे तत्कालीन समाज सुधारकों के लिए स्वीकार्य नहीं था। उनका मानना था कि महिलाओं की शिक्षा स्त्री समाजीकरण के मूल सिद्धांतों को चुनौती देने के लिए नहीं थी, बल्कि यह मॉडेम, प्रबुद्ध सहायक के निर्माण की प्रक्रिया का पूरक था।
हालांकि स्वयं एक ब्रह्मो, द्वारकानाथ उन दिनों के ब्रह्मो नेता केशुब चंद्र सेन की तुलना में कहीं अधिक प्रगतिशील थे। उन्होंने दुर्गामोहन दास, अन्नदाचरण खस्तागीर, शिवनाथ शास्त्री, रजनीनाथ रॉय और अन्य लोगों के साथ मांग की कि ब्रह्म समाज की प्रार्थना सभा में ब्रह्मो महिलाओं को उनके एकांत के पर्दे से बाहर आने दिया जाए। अपने मजबूत सुधारवादी विचारों के साथ, वह न केवल समाज में बल्कि ब्रह्म समाज में भी कई रूढ़िवादी विचारों के विरोधी थे।
उन्होंने बहुविवाह, कट्टरता, पर्दा और बाल विवाह के खिलाफ जोरदार अभियान चलाया। उन्होंने महिलाओं की पोशाक में बदलाव लाने और लड़कियों के लिए संगीत विद्यालय स्थापित करने का भी प्रयास किया।
यह सब भारत के ब्रह्म समाज में विभाजन की शुरुआत का कारण बना, जिसने अंततः 1878 में साधरण ब्रह्म समाज का गठन किया। गांगुली ने सधारन ब्रह्म समाज के सचिव के रूप में कई कार्यकालों की सेवा की।
बालिका विद्यालय की स्थापना
सरकार के शिक्षा विभाग द्वारा भी उच्च गुणवत्ता वाली व्यवस्था की प्रशंसा की गई। इस बीच, बेथ्यून स्कूल की असंतोषजनक स्थिति महिला शिक्षा से जुड़े सभी लोगों के लिए गंभीर चिंता का विषय थी। बेथ्यून स्कूल कमेटी के तत्कालीन सचिव मोनोमोहन घोष के अच्छे कार्यालयों के माध्यम से, वित्तीय और बौद्धिक संसाधनों के एक संघ में दोनों को समामेलित करने के प्रस्ताव पर सहमति हुई। एक लंबे विवाद के बाद, "बंगाल में सबसे उन्नत स्कूल" माने जाने वाले बंगा महिला विद्यालय को 1 अगस्त 1878 को बेथ्यून स्कूल में मिला दिया गया। इसके पूर्व छात्रों में स्वर्णप्रभा बसु (आनंद मोहन बसु की पत्नी), सरला रॉय (डॉ प्रसन्ना कुमार रॉय की पत्नी), लेडी अबला बसु (सर जगदीश चंद्र बसु की पत्नी), गिरिजाकुमारी सेन (शशिपाद सेन की पत्नी), कादंबिनी गांगुली ( गांगुली की पत्नी) और हेमलता देवी (शिवनाथ शास्त्री की बेटी)। दुर्गामोहन दास और आनंद मोहन बसु के साथ वर्तमान बेथ्यून कॉलेज को बनाने में द्वारकानाथ गांगुली के प्रयास बेथ्यून और विद्यासागर से कम नहीं हैं।
महिला विद्यालय के लिए वित्तीय सहायता
द्वारकानाथ ने १८९० में स्थापित ब्रह्मो बालिका शिक्षालय को १८९५ से अपनी वित्तीय सहायता से मजबूती से पालने में भी महत्वपूर्ण भूमिका निभाई थी। इस संस्था ने बाद में भारतीयों द्वारा स्थापित किए जाने वाले अन्य लड़कियों के स्कूलों के लिए एक उदाहरण स्थापित किया। उन्होंने १८७९ में बिक्रमपुर संमिलानी सभा की स्थापना की जहां उन्होंने अध्यक्ष के रूप में कार्य किया और इस संगठन के तहत बिक्रमपुर में कई लड़कियों के स्कूल स्थापित किए गए।
द्वारकानाथ और मेरी बढ़ई
यूनिटेरियन शिक्षाविद् मैरी कारपेंटर ने देश में महिलाओं की शिक्षा और भलाई के प्रसार के उद्देश्य से भारत का दौरा किया। कोलकाता आगमन पर द्वारकानाथ उनके काम से बेहद प्रेरित थे। यह प्रेरणा थी जिसने उन्हें महिला उपन्यास 'सुरुचिर कुटीर' लिखने के लिए प्रेरित किया, जिसने उन्हें उनके काम के लिए मैरी कारपेंटर पुरस्कार जीता।
द्वारकानाथ और पंडिता रमाबाई
पंडिता रमाबाई द्वारकानाथ और महिला मुक्ति की दिशा में उनके काम से बहुत प्रभावित थीं, जब वह बंगाल की यात्रा पर आईं। उन्होंने उनका काम देखा और बंबई में इसी तरह का काम करने का फैसला किया और वर्ष 1882 में द्वारकानाथ के समर्थन और मार्गदर्शन के साथ पुणे में आर्य महिला समिति का गठन करके श्रीमती रमाबाई रानाडे, श्रीमती तनुबाई तारखुद और श्रीमती धारूबाई लिमये जैसे अन्य लोगों के साथ अपना काम शुरू किया।
भारतीय संघ
इंडियन एसोसिएशन 1876 में सुरेंद्रनाथ बनर्जी और आनंद मोहन बोस द्वारा ब्रिटिश भारत में स्थापित पहला स्वीकृत राष्ट्रवादी संगठन था। इस एसोसिएशन के उद्देश्य "लोगों की राजनीतिक, बौद्धिक और भौतिक उन्नति को हर वैध तरीके से बढ़ावा देना" थे। गांगुली इस संगठन के कामकाज से सक्रिय रूप से जुड़े थे और उन्होंने संगठन के सहयोगी संपादक के रूप में कार्य किया।
राजनीति में महिलाओं के अधिकार
वर्ष 1885 में भारतीय राष्ट्रीय कांग्रेस की स्थापना के बाद, इंडियन एसोसिएशन ने अपना प्रचलन खो दिया। इस समय के दौरान, द्वारकानाथ ने राष्ट्रीय स्तर की राजनीति में महिलाओं की भागीदारी को सक्षम करने के लिए एक आंदोलन शुरू किया, और इसलिए कांग्रेस के सत्रों में महिला प्रतिनिधियों को अनुमति दी। उनके अथक प्रयासों के परिणामस्वरूप 1889 में बॉम्बे में कांग्रेस के 5 वें सत्र में प्रतिनिधियों के रूप में 10 प्रतिष्ठित महिलाओं ने भाग लिया, जिनमें कादम्बिनी गांगुली (गांगुली की पत्नी) और स्वर्णकुमारी देवी (देवेंद्रनाथ टैगोर की बेटी जानकीनाथ घोषाल की पत्नी और रवींद्रनाथ टैगोर की बहन) शामिल थीं।
यह ध्यान रखना दिलचस्प है कि द्वारकानाथ गांगुली के अथक प्रयासों से महिलाओं के लिए विश्वविद्यालय के साथ-साथ महिलाओं के लिए राजनीति दोनों के द्वार इंग्लैंड में खोले जाने से पहले ही खोल दिए गए थे।
पत्रकारिता
अपनी अबलाबंध पत्रिका में लिखने के अलावा, द्वारकानाथ सक्रिय पत्रकारिता में भी शामिल थे और उन्होंने सामाजिक मुद्दों पर प्रकाश डालने के लिए लेख लिखे। उन्होंने कृष्ण कुमार मित्र के साथ बंगाली समाचार साप्ताहिक "संजीवनी" निकाला। इस पत्र ने निचले बंगाल के किसानों को संगठित करने का प्रयास किया। इस क्षेत्र में किया गया सबसे उल्लेखनीय कार्य असम के चाय बागानों में श्रमिकों की दयनीय स्थिति को उजागर करना था। इन श्रमिकों की दयनीय स्थिति का वर्णन करने वाले उनके विस्तृत लेखों ने अंततः भारतीय राष्ट्रीय कांग्रेस को अपनी रिपोर्ट को मान्य करने के लिए जांचकर्ताओं को भेजने के लिए प्रेरित किया, जिसने ब्रिटिश प्लांटर के अध्यक्षों के क्रोध को भी आमंत्रित किया। हालांकि शक्तिशाली ब्रिटिश प्लांटर्स लॉबी ने इन लेखों को व्यापक दर्शकों तक पहुंचने से रोकने की कोशिश की, लेकिन वे इसे रोकने में असमर्थ रहे। इन रिपोर्टों ने औपनिवेशिक शासन के खिलाफ आंदोलन का आधार भी बनाया।
स्कूल के लिए शिक्षा सामग्री
गांगुली उस समय उपलब्ध गणित और अनुप्रयुक्त विज्ञान की शिक्षा सामग्री से खुश नहीं थे। उन्होंने आगे बढ़कर स्वास्थ्य विज्ञान, भूगोल और गणित पर पाठ्य पुस्तकें लिखीं जो एक उत्कृष्ट पाठ्यक्रम का पालन करती थीं। इनका उपयोग उनके स्कूल में शिक्षा की उच्च गुणवत्ता सुनिश्चित करने के लिए किया जाता था।
राष्ट्रवाद और प्रकाशित कार्य
गांगुली ने शुरुआती देशभक्ति के बीज भी बोए थे। 14 मार्च 1907 को बिपिन चंद्र पाल द्वारा आयोजित स्वदेशी आंदोलन की बैठक के उद्घाटन पर उनके द्वारा लिखे गए एक गीत "न जगिले भारत ललाना ए भारत आर जागे ना..." को गाया गया था, जिसका उद्देश्य इसमें महिलाओं को शामिल करना था। गीत की भावना ने महिलाओं को आंदोलन में शामिल होने के लिए जगाने का काम किया। एक और गीत 'सोनार भारत अज यवनाधिकारे' (स्वर्ण भारत आज विदेशी अधीन है), उनके ऐतिहासिक नाटक "बिरनारी" (1875) में पहली बार प्रकाशित हुआ था। उन्होंने इन गीतों को बाद में 1876 में प्रकाशित जाति संगीत (देशभक्ति गीत) नामक एक पुस्तिका में संकलित किया।
द्वारकानाथ की गतिविधियाँ केवल सामाजिक, राजनीतिक या धार्मिक सुधारों तक ही सीमित नहीं थीं। उनका अन्य उपन्यास "सुरुचिर कुटीर" था। उन्होंने पत्रिकाओं में लेखों में योगदान दिया, उल्लेखनीय रूप से दुर्गा मोहन दास की पहली पत्नी ब्रोहमोयी देवी की जीवनी लिखी जा रही है। उस समय प्रकाशित होने वाली "ईयर बुक" की तर्ज पर, उन्होंने एक ग्रंथ "नोबोबार्शिकी" भी शुरू किया था जिसमें तत्कालीन बंगाल के कौन कौन हैं, इसके बारे में जानकारी थी। कुछ बाल साहित्य भी हैं जिनका योगदान उनके लिए किया जा सकता है।
पोसिडोनियस
पोसिडोनियस प्रमुख यूनानी भूगोलवेत्ता था।
मेमना
"मेमना" का अर्थ बकरी का बच्चा है। बकरी पुरे विश्व में पाला जाने वाली जीव हैं। बकरी का दूध विभिन्न प्रकार के पोषक तत्वों से भरपूर होता है। इंसान भी इसके दूध को इस्तेमाल करते है।
अजस्था
राजस्थान के कुछ भागों में मेमना भेड़ (sheep) के बच्चे को भी बोलते हैं।
उदाहरण
बकरी के बच्चे या मेमने पैदा होते ही अपने मां का दूध पीते हैं । प्रकृति ने उन्हें ऐसा बनाया है कि पैदा होने के तुरंत बाद वह खड़ा हो कर चलना दौड़ना शुरू कर देते हैं मेमने बहुत उछल कूद करते हैं।
सुधीरा दास
सुधीरा दास (८ मार्च १९३२ - ३० अक्टूबर २०१५) एक भारतीय महिला अभियंता थीं। वे उड़ीसा की पहली महिला अभियंता थीं।
जीवनी
सुधीरा दास का जन्म ८ मार्च १९३२ को उड़ीसा के कटक में हुआ था। इन्होंने १९५१ में रावेनशॉ कॉलेज से विज्ञान में स्नातक किया। १९५६ में उन्होंने रेडियो भौतिकी और इलेक्ट्रॉनिक्स में विज्ञान और प्रौद्योगिकी विश्वविद्यालय, कलकत्ता से स्नातकोत्तर की। स्नातकोत्तर होने के बाद (टेक), सुधीरा दास ने ब्रह्मपुर इंजीनियरिंग स्कूल में १९५७ में गणित विभाग में व्याख्याता के रूप में पढ़ाना शुरू कर किया बाद में ये महिला पॉलिटेक्निक, राउरकेला की प्राचार्या बन गईं।
श्रमजीवी एक्स्प्रेस २३९१
श्रमजीवी एक्स्प्रेस 2391  भारतीय रेल द्वारा संचालित एक मेल एक्स्प्रेस ट्रेन है। यह ट्रेन राजगीर रेलवे स्टेशन (स्टेशन कोड:RGD) से 08:10AM बजे छूटती है और नई दिल्ली रेलवे स्टेशन (स्टेशन कोड:NDLS) पर 05:15AM बजे पहुंचती है। इसकी यात्रा अवधि है 21 घंटे 5 मिनट।
सुधीरा दास
जीवनी
३० अक्टूबर २०१५ को भुवनेश्वर में उनका निधन हो गया था।
युद्धकालीन अर्थव्यवस्था
आधुनिक राज्य, युद्ध की आवश्यकताओं की पूर्ति के लिये उत्पादन करने हेतु जो अल्पकालिक व्यय करता है और जो आर्थिक कदम उठाता है, उनको युद्धकालीन अर्थव्यवस्था (वार इकनॉमी) कहते हैं। फिलिप ली बिलों (Philippe Le Billon) के अनुसार, "युद्धकालीन अर्थव्यवस्था, हिंसा को जारी रखने के लिये आवश्यक संसाधनों के उत्पादन की, उनको गतिशील बनाने की और उनके नियतन की प्रणाली है।"
कई देश युद्धकाल में कार्य को अधिक योजनापूर्वक करना शुरू कर देते हैं, कई बार राशनव्यवस्था लागू करनी पड़ती है, अनिवार्य सैनिक सेवा चालू कर देते हैं (जैसे- द्वितीय विश्वयुद्ध के समय युनाइटेड किंगडम में महिला सेना, और बेविन बॉय्स (Bevin Boys) शुरू किये गये थे।)
अभिलक्षणिक बहुपद
रैखिक बीजगणित में प्रत्येक वर्ग मैट्रिक्स के सहवर्ती एक लाक्षणिक बहुपद (characteristic polynomial) परिभाषित किया जाता है। किसी वर्ग मैट्रिक्स का लाक्षणिक बहुपद बहुत उपयोगी परिकल्पना है - इससे उस वर्ग मैट्रिक्स में निहित (छिपी हुई) बहुत से महत्वपूर्ण गुण बाहर आ जाते हैं। लाक्षणिक बहुपद के द्वारा आइगेनमान (eigenvalues), मैट्रिस का सारणिक (determinant) तथा इसके ट्रेस (trace) का ज्ञान हो जाता है।
परिचय
वर्ग मैट्रिक्स A दिया हुआ है और हम वह बहुपद ज्ञात करना चाहते हैं जिसके मूल A के आइगनमानों के बराबर हों।
कोई अदिश λ, A का एक आइगनमान तभी और केवल तभी हो सकता है है यदि आइगनसदिश (eigenvector) निम्नलिखित सम्बन्ध को संतुष्ट करता है -
या,
(यहाँ I आइडेन्टिटी मैट्रिक्स है। चूंकि v अशून्य है, इसलिये मैट्रिक्स λI − A सिंगुलर मैट्रिक्स होगी। इसका अर्थ यह हुआ कि इसका सारणिक (determinant) शून्य होगा और इसका व्युत्क्रम नहीं निकाला जा सकता) इस प्रकार फलन det(λ I − A) के मूल, A के आइगनमानों के बराबर होंगे। यह भी स्पष्ट है कि यह सारणिक वस्तुत: λ का एक बहुपद होगा।
उदाहरण
माना कि हम निम्नलिखित मैट्रिक्स का लाक्षणिक बहुपद निकालना चाहते हैं - इसके लिये हमें निम्नलिखित मैट्रिक्स का सारणिक ज्ञात करना पड़ेगा- और इस मैट्रिक्स का सारणिक का मान निकालने पर- यही मैट्रिक A का लाक्षणिक बहुपद है।
हरडी, पिथौरागढ (सदर) तहसील
हरडी, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
महुऐन
महुऐन में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
एडिंसन कावानी
एडिंसन कावानी (Edinson Cavani) उरुग्वे के एक पेशेवर फुटबॉलर हैं जो स्पेनिश ला लीगा क्लब वालेंसिया और उरुग्वे की राष्ट्रीय टीम के लिए स्ट्राइकर के रूप में खेलते हैं। "एल मैटाडोर" (द किलर) या "कैज़ाडोर" (हंटर) के उपनाम से जाने जाने वाले कावानी फुटबॉल मैदान पर अपनी गति, क्लिनिकल शॉट और हेडर (header) के साथ-साथ धनुष और तीर का इशारा करके गोल करने का जश्न मनाने के लिए प्रसिद्ध हैं। कावानी को व्यापक रूप से अपनी पीढ़ी के सर्वश्रेष्ठ फॉरवर्ड और उरुग्वे के सर्वश्रेष्ठ खिलाड़ियों में से एक माना जाता है।
कावानी ने अपने करियर की शुरुआत डेन्यूबियो के लिए खेलते हुए की उसके बाद 2007 में वे इटली के पलेर्मो फुटबॉल क्लब में शामिल हो गए। 2010 में कावानी ने नपोली के साथ प्रारंभिक ऋण सौदे पर हस्ताक्षर करने के बाद 2011 में €1.7 करोड़ में करार किया। उन्होंने क्लब को 2012 में कोपा इटालिया जीतने में मदद की और खुद को सीरी ए में सबसे प्रभावशाली स्ट्राइकर के रूप में स्थापित किया। 2013 के मध्य में कावानी कथित तौर पर €6.4 करोड़ में फ्रांस के पेरिस सेंट-जर्मेन में शामिल हो गए जो उस समय फ्रांसीसी फुटबॉल इतिहास में सबसे महंगा हस्ताक्षर था। पीएसजी के साथ कावानी ने छह लीग 1 खिताब, पांच कूप्स डे ला लीग और चार कूप्स डी फ्रांस जीते। वह क्लब के दूसरे सर्वकालिक शीर्ष गोलस्कोरर के रूप में भी शुमार हैं। 2020 में कावानी ने मैनचेस्टर यूनाइटेड के साथ हस्ताक्षर किया और अपने पहले ही सत्र में 17 गोल किए, जिसमें यूईएफए यूरोपा लीग फाइनल में भी एक गोल शामिल था। 2022 में वे वालेंसिया में शामिल हो गए।
बोंदा, सांरगढ मण्डल
शिक्षा
बोन्‍दा, भारत के छत्तीसगढ़ राज्य के अन्तर्गत रायगढ़ जिले के सांरगढ मण्डल का एक गाँव है जो रायगढ़ नगर स्‍टेशन से 40 किलोमीटर दूरी पर सरिया के समीप स्थित है। यहां 1881 में अंग्रेजी शासनकाल में ही प्रायमरी स्‍कुल की शुरूवात हो चुकी थी। 1981 में तात्‍कालीकन मध्‍यप्रदेश राज्‍य शासन से सताब्‍दी वर्ष मनाने का आदेश आया था तथा सऩ 1907 में उत्‍तीर्ण हुए कुंजराम माली व 1934 उषाबाई का मार्कशीट आज भी उपलब्‍ध है, जो पूर्ण रूप से अंग्रेजी माध्‍यम में है, यही इसका प्रमाण है। यह गांव सारंगढ़ रियासत के अर्न्‍तगत आता था। गांव का मुखिया 'गौटीया' कहलाता था। सन् 1933 में गौटिया '''स्‍व. श्री कुंजराम माली''' मालगुजारी करते थे, मालगुजारी का पंजी आज भी सुरक्षित है। राजशाही शासन समाप्‍त होने के साथ ही वंशानुगत गौटीया का पद समाप्‍त हो गया। वर्तमान में हायर सेकेण्‍डरी स्‍कुल तक शिक्षा व्‍यवस्‍था है।
राव रमेश
रावू रमेश राव (जन्म 25 मई 1968) एक भारतीय अभिनेता हैं जो मुख्य रूप से तेलुगु सिनेमा, तेलुगु थिएटर और टेलीविजन में अपने अभिनय के लिए जाने जाते हैं।
अर्पण (1983 फ़िल्म)
अर्पण 1983 में बनी हिन्दी भाषा की फिल्म है। इसे जे ओम प्रकाश द्वारा निर्मित और निर्देशित किया गया। इसमें जितेन्द्र, रीना रॉय, परवीन बॉबी प्रमुख भूमिकाओं में हैं और संगीत लक्ष्मीकांत-प्यारेलाल द्वारा रचित है। फिल्म बॉक्स ऑफिस पर सफल रही थी।
कहानी
अनिल (जितेन्द्र) और शोभा (रीना रॉय) प्यार में हैं और शादी करने वाले हैं। अनिल थोड़ी देर के लिए विदेश जाता है। वह एक साल बाद लौटता है और पाता है कि शोभा ने एक अमीर आदमी जेके (राजबब्बर) से विवाह किया है। वह इस बात से अनजान है कि शोभा ने अपनी बहन विनी के जीवन को बचाने के लिए ऐसा किया है। शादी से पहले विनी मां बनने वाली थी। विनी के जीवन को बचाने के लिए उसके पास एक ही रास्ता था कि वह जेके से शादी कर ले। केवल तभी वह विनी के प्यार, राकेश को छोड़ देगा। वह वास्तव में शोभा से शादी करना चाहता था क्योंकि वह उसे हर किसी के सामने शर्मिंदा करना चाहता था, जैसे उसने उसके कार्यालय के लोगों के सामने उसे शर्मिंदा किया था। इसलिए, शोभा, अनिल की मां को आश्वस्त करती हैं कि विनी को वह राकेश से शादी करने की अनुमति दे। लेकिन अनिल सोचता है कि उसने दौलत की वजह से जेके से विवाह किया है। अनिल उसे भूलने के लिए कहीं और घूमने निकल पड़ता है।
वहां, वह सोना (परवीन बॉबी) नाम की एक लड़की के साथ प्यार में पड़ जाता है। इस बीच, जेके हर समय शोभा के साथ बद्तमीजी करता रहता है। जब जेके को बाद में यह पता चलता है कि ज्यादा शराब पीने के कारण वह मर सकता है, तो वह मरने से पहले शोभा के साथ अच्छा व्यवहार करता है और जल्द ही वे प्यार में पड़ जाते हैं। जेके की मौत के बाद अनिल की सोना से शादी हो जाती है। अनिल सोचता है कि यह शोभा की सज़ा है जेके मर गया। लेकिन फिर अनिल सच जान जाता है और उससे मिलता है। अनिल को पता चलता है कि शोभा जेके के बच्चे के साथ गर्भवती है। एक दिन अनिल अस्पताल में उससे मिलता है लेकिन सोना उन्हें देख लेती है और वह उनके रिश्ते को गलत समझती है। कार दुर्घटना में पूरी तरह घायल होने के बाद उसे जल्द ही अस्पताल में भर्ती कराया जाता है। डॉक्टर कहता है कि वह ठीक है, लेकिन उसका अब बच्चा नहीं हो सकता। उस रात अनिल शोभा के बारे में अपनी मां और सोना को सच बताता है। अचानक शोभा आती है और वह सोना को अपना बच्चा दे देती है। वह कहती है कि यह उसकी सारी गलती थी कि सोना के बच्चा नहीं हो सकता। अनिल के घर आने से पहले शोभा जहर की एक बोतल पी लेती है। वह जल्द ही मर जाती है। इस फ़िल्म की शूटिंग कहां हुए हैं।।
कायाकल्प (आयुर्वेद)
कायाकल्प आयुर्वेद में वर्णित एक प्रकार की चिकित्सा विधि है जिससे नवजीवन प्राप्त होता है।
परिचय
कायाकल्प प्राचीन काल में आयुर्वेद में कायाकल्प चिकित्सा का महत्वपूर्ण स्थान था। जो व्याधि विविध चिकित्साविधियों से दूर नहीं हो पाती वह कायाकल्प चिकित्सा से समूल नष्ट हो जा सकती है, ऐसा कुछ चिकित्सकों का विश्वास था।
कायाकल्प के दो भेद कहे गए हैं। एक तो वातातपिक और दूसरे को कुटीरप्रावेशिक कहते हैं। पहले प्रकार का संपादन हर स्थान में किया जा सकता है, पर दूसरे प्रकार के लिए एक विशेष प्रकार की निश्चित माप की कुटी बनाई जाती है जिसमें मनुष्य को कुछ निश्चित काल तक निवास करना पड़ता है। इन चिकित्साओं में आहार का नियंत्रण और उपयुक्त वानस्पतिक औषधियों, पारद की पर्पटियो, दूध, मट्ठा (छाछ) आदि विभिन्न प्रकार के रसायनों का सेवन कराया जाता है।
चोव़ागंज अली शाह
चोव़ागंज अली शाह , पाकिस्तान के पंजाब प्रांत के चकवाल ज़िले का एक कस्बा और यूनियन परिषद्  है। यहाँ बोले जाने वाली प्रमुख भाषा पंजाबी  है, जबकि उर्दू प्रायः हर जगह समझी जाती है। साथ ही अंग्रेज़ी भी कई लोगों द्वारा काफ़ी हद तक समझी जाती है। प्रभुख प्रशासनिक भाषाएँ उर्दू और अंग्रेज़ी है।
सहायक सन्धि
सहायक संधि (Subsidiary alliance) भारतीय उपमहाद्वीप में लार्ड वेलेजली (1798-1805) ने भारत में अंग्रेजी राज्य के विस्तार के लिए सहायक संधि का प्रयोग किया। यह प्रकार की संधि है जो ब्रिटिश ईस्ट इंडिया कंपनी और भारतीय रियासतों के बीच में हुई थी। इस शब्द का सर्वप्रथम प्रयोग फ्रांसीसी गवर्नर जनरल मार्किस डुप्लेक्स ने किया था। लार्ड वेलेजली की सहायक संधि को स्वीकार करने वाला प्रथम भारतीय शासक हैदराबाद के निज़ाम था। निज़ाम ने सन् 1798 में लार्ड वेलेजली की सहायक संधि को स्वीकार किया था। ज्ञातव्य हैं कि अवध के नबाव ने नबम्वर 1801 मे, पेशवा बाजीराव द्वितीय ने दिसम्बर 1801, मैसूर तथा तंजौर ने 1799 में, बरार के भोसलें ने दिसम्बर 1803 में तथा ग्वालियर के सिंधिया ने फरवरी 1804, वेलेजली की सहायक संधि को स्वीकार किया। इसके अतिरिक्त जोधपुर, जयपुर, मच्छेढी, बुंदी, तथा भरतपुर के भारतीय नरेशों ने भी सहायक संधि को स्वीकार किया।
विशेषता
१)अंग्रेजों के साथ सहायक गठबंधन करने वाले भारतीय शासक को अपने स्वयं के सशस्त्र बलों को भंग करना पड़ा और अपने क्षेत्र में ब्रिटिश सेना को स्वीकार करना पड़ा।
२) भारतीय शासकों को ब्रिटिश सेना का भुगतान करना पड़ेगा। अगर वह भुगतान करने में असफल हुआ तो उनके क्षेत्र में से एक भाग को अंग्रेजों को सौप दिया जायेगा।
३) इसके बदले में अंग्रेजों विदेशी आक्रमण या आंतरिक विद्रोह से भारतीय रियासतों की रक्षा करेगा।
४) अंग्रेजों ने भारतीय रियासतों के आंतरिक मामलों में हस्तक्षेप न करने का वादा किया। लेकिन वे इसका पालन कम ही करते थे।
५) भारतीय शासक किसी भी अन्य विदेशी शक्तियों से संधि नहीं करेगी। इसके अलावा बिना अंग्रेजों की अनुमति के एक रियासत किसी अन्य रियासत से राजनीतिक संपर्क स्थापित नहीं करेगा।
परिणाम
इस प्रकार भारतीय शासकों ने अपनी सारी विदेशी संबंधों और सैनिक शक्तियां खो दी और वह केवल ब्रिटिश के रक्षक बन गए इसके अलावा भारतीय न्यायालय में एक ब्रिटिश रेजिडेंट को तैनात किया गया।